MTI •et; 2017. október 03., 15:12
Szél Bernadett •et; Fotó: Facebook/LMP
Az LMP országos elnökségének tagja rámutatott: bő egy év múlva, 2018. december 1-jén lesz százéves a gyulafehérvári nyilatkozat, amelyben az erdélyi, bánsági, partiumi és máramarosi románok kimondták az általuk lakott területek egyesülését Romániával.
Romániában a centenáriumot megelőzően már most egy „belpolitikai verseny alakult ki azzal kapcsolatban, ki tudja a legnacionalistábbat mondani”
– jelentette ki Ungár Péter, hangsúlyozva: mindez ellentétes az európai értékekkel, ezért a magyar pártoknak együttesen kell fellépniük az ilyen nyilatkozatokkal szemben.
Románia egy többnemzetiségű ország – folytatta –, az ott élő magyaroknak pedig minden jogot biztosítani kell nyelvük használatához, kultúrájuk megőrzéséhez. Autonómiát kell adni Székelyföldnek - szögezte le.